Definisjon

Infeksjon i endometriet etter fødsel eller abort.

Etiologi

Tilstanden skyldes oftest retinerte svangerskapsprodukter i cavum uteri som blir infisert. De vanligste mikrober er streptokokker, enterokokker, anaerobe bakterier og andre tarmbakterier, men også stafylokokker, gonokokker og chlamydia kan være medvirkende.

Innleggelse

Pasienten legges inn dersom det påvises intrauterint vev som må fjernes kirurgisk, dersom pasienter har feber og / eller smerter og stor blødning.

Diagnostikk

Diagnosen stilles ved klinisk/gynekologisk undersøkelse supplert med ultralyd- og laboratorieundersøkelse (Hb, Hvite, CRP)

Ved mistanke om SOS tas penselprøve fra cervix til undersøkelse på Chlamydia trachomatis og Gonokokker. Utover dette er det ikke indikasjon for bakteriologisk prøvetaking fra cervix pga tolkningsproblemer.

I noen tilfeller kan det være indisert å ta penselprøve fra intrauterint vev uthentet ved revisio (i tillegg til histologisk undersøkelse) til dyrkning av aerobe og anaerobe bakterier.

Ved klinisk sepsis taes minst to blodkulturer.

Infeksjonen overvåkes klinisk (temperatur, CRP, SR , Hvite og Hb)

Medikamentell behandling

Følg antibiotikaveilederen!

Gynekologiske og obstetriske infeksjoner - Helsedirektoratet

Kirurgisk behandling (Revisio)

Gjøres når det er mistanke om gjenværende graviditetsprodukter over en viss mengde i cavum uteri. Små rester vil ofte forsvinne uten behandling, og hvilke tilstander som krever revisio, må vurderes utfra de kliniske symptomer og funn: Feber, størrelse på uterus og ømhet, effekt av antibiotikabehandling, UL- bilde og laboratoriefunn.

dose antibiotika skal gies minst 3 timer før revisio utføres.